Document ID: /roh_data/filtered/swiss_laws_in_ROHinterleaved.jsonl.gz/24017

This text was translated from EN into Rumantsch Grischun.

If there is a strong suspicion that a felony or misdemeanour has been committed, and if the requirements of Article 269 paragraph 1 letters b and c are met, the public prosecutor may request the following metadata:a. metadata relating to telecommunications in accordance with Article 8 letter b of the Federal Act of 18 March 2016 on the Surveillance of Postal and Telecommunications Traffic (SPTA) by the accused, a third party in accordance with Article 270 letter b of this Code or a person suffering harm; b. metadata relating to post in accordance with Article 19 paragraph 1 letter b SPTA to or from the accused or a third party in accordance with Article 270 letter b of this Code. The order requires the approval of the compulsory measures court. The information mentioned in paragraph 1 may be requested irrespective of the duration of surveillance and for the 6 months prior to the date of the request. Amended by Annex No II 1 of the FA of 18 March 2016 on the Surveillance of Postal and Telecommunications Traffic, in force since 1 March 2018  (AS 2018 117; BBl 2013 2683). Amended by Annex 2 No 2 of the FA of 17 June 2022, in force since 1 Jan. 2024  (AS 2023 468; BBl 2019 6697). SR 780.1 Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

Sch’igl exista in suspect urgent ch’in crim, in delict u in surpassament saja vegnì commess e sche las premissas tenor l’artitgel 269 alinea 1 literas b e c èn ademplidas, po la procura publica pretender:a. las metadatas dal traffic da telecommunicaziun tenor l’artitgel 8 litera b da la Lescha federala dals 18 da mars 2016 davart la surveglianza da la correspundenza postala e dal traffic da telecommunicaziun (LSPT) da la persuna inculpada, d’ina terza persuna tenor l’artitgel 270 litera b da questa lescha u d’ina persuna donnegiada;b. las metadatas dal traffic postal tenor l’artitgel 19 alinea 1 litera b LSPT da la persuna inculpada u d’ina terza persuna tenor l’artitgel 270 litera b da questa lescha. L’ordinaziun sto vegnir approvada da la dretgira da mesiras repressivas. Infurmaziuns tenor l’alinea 1 pon vegnir pretendidas independentamain da la durada da la surveglianza e retroactivamain fin a 6 mais. Versiun tenor la cifra II 1 da l’agiunta da la LF dals 18 da mars 2016 davart la surveglianza da la posta e da la telecommunicaziun, en vigur dapi il 1. da mars 2018 (AS 2018 117; BBl 2013 2683). Versiun tenor la cifra 2 da l’agiunta 2 da la LF dals 17 da zer. 2022, en vigur dapi il 1. da schan. 2024 (AS 2023 468, BBl 2019 6697). SR 780.1 Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).